AIE พุ่งแรง 19% นลท.เก็งกำไร หลังเคาะปันผล 0.25 บ. ขึ้น XD 4 มี.ค.นี้! พีอีต่ำ 10.11 เท่า
AIE พุ่งแรง 19% นลท.เก็งกำไร หลังเคาะปันผล 0.25 บ. ขึ้น XD 4 มี.ค. 65 จ่ายเงินปันผล 29 เม.ย. 65! ฟากค่า P/E ต่ำ 10.11 เท่า ถือว่าราคาหุ้นยังไม่แพงมากนัก
21 ก.พ. 2565

ผู้สื่อข่าวรายงานว่า วันนี้ (21 ก.พ. 2565) ราคาหุ้น บริษัท เอไอ เอนเนอร์จี จำกัด (มหาชน) หรือ AIE ณ เวลา 11:34 น. อยู่ที่ระดับ 4.80 บาท บวกไป 0.76 บาท หรือขึ้นไป 18.81% โดยราคาหุ้นทำจุดสูงสุดที่ระดับ 4.18 บาท และราคาหุ้นทำจุดต่ำสุดที่ระดับ 4.82 บาท ด้วยมูลค่าการซื้อขาย 158.29 ล้านบาท

อย่างไรก็ตามแม้ว่าบริษัทฯ รายงานผลการดำเนินงานปี 2564 สิ้นสุดวันที่ 31 ธันวาคม 2564 บริษัทฯ มีกำไรสุทธิ 423.62 ล้านบาท เมื่อเทียบกับงวดเดียวกันของปีก่อนมีกำไรสุทธิ 488.52 ล้านบาท ซึ่งส่วนหนึ่งเป็นผลกระทบจากสถานการณ์การแพร่ระบาดของไวรัส COVID-19 สายพันธ์ “เดลต้า” ส่งผลให้ความต้องการใช้ดีเซลในภาคขนส่งลดน้อยลง รวมถึงนโยบายของภาครัฐที่มีการผลักดันการใช้ไบโอดีเซล B10 ทดแทน B7 นน ยังไม่ได้รับการตอบรับมากนัก ในขณะที่ราคาขายไบโอดีเซลมีการปรับตัวเพิ่มขึ้นอย่างต่อเนื่อง
ทั้งนี้บริษัทประกาศจ่ายเงินปันผลครึ่งหลังของปี 2564 งวดดำเนินงานวันที่ 31 ม.ค. 2564 ถึงวันที่ 31 ธ.ค. 2564 ตามมติการประชุมคณะกรรมการบริษัทฯ ณ วันที่ 18 ก.พ. 2565 ด้วยอัตราการจ่ายปันผลเป็นเงินสด 0.25 บาทต่อหุ้น โดยกำหนดวันที่ไม่ได้รับสิทธิปันผล (XD) คือวันที่ 4 มี.ค. 2565 ส่วนวันที่จ่ายปันผลวันที่ 29 เม.ย. 2565
นอกจากนี้เมื่อพิจารณาส่วนของค่า P/E อยู่ที่ 10.11 เท่า ถือว่าราคาหุ้นยังไม่แพง